Aksie Immanuel 2014 – Straatwerk on Straatwerk
[postdate d]	[postdate M]	Aksie Immanuel 2014 – Straatwerk
Written by admin	Waardevol vir Jesus gebedsoggend
Tagtig Waardevol vir Jesus-vroue het op 17 Desember op 'n koppie in Mitchell's Plain bymekaargekom. Daar was ernstig ingetree vir die Kaapse Vlakte en al die euwels soos seksuele misbruik, prostitusie en pornografie. Die vroue is besig om nog meer gebedsvriende te werf vir 2015, om deel te wees van die Waardevol vir Jesus-veldtog in skole.
Ophelp Projekte het aan die einde van verlede jaar 10 jaar oud geword en 'n spesiale dankseggingsdiens is in die St Andrew's Presbeteriaanse Kerk in Groenpunt gehou. Hannes van der Merwe (bestuurder verantwoordelik vir die uitreikbediening na haweloses en Ophelp Projekte) se gebed was eenvoudig:
"Baie dankie Vader vir 10 jaar wat U met ons was. Ons eer U daarvoor." Ongeveer 200 mense het die diens bygewoon en na die tyd saam gekuier. Twee kreatiewe manne het ons vermaak met 'n kitaar en mondfluitjie.
Dangerous Women (and men) geleentheid
Vroue (en mans) vanuit die agtergrond van prostitusie, uitreikspanne, gebedsondersteuners en ondersteuners van die bediening aan vroue vasgevang in prostitusie het bymekaargekom vir 'n heerlike dag van getuienisse, gebed en inspirerende praatjies. En natuurlik 'n feesmaal.
"Ek het besluit om uit die leefstyl van prostitusie te tree wanneer ek R30 000 in my bankrekening het. 'n Mens sê altyd: 'more gaan ek ophou'. Maar more is eintlik jare ver. Ek moes op 'n jong ouderdom 'aftree' uit die leefstyl van prostitusie. Nee, ek het nie R30 000 in my bankrekening gehad nie. My aftreepolis was R30 in my sak, geen blyplek, kanker, HIV positief en TB. Gelukkig ken ek nou die Here en ek weet ek het nou die beste polis in die wêreld."
Dienende spanne raak harte
Diensbaarheid, waarheid en liefde was ons leuse met al die straatuitreike gedurende Aksie Immanuel. Ons was van verskillende ouderdomme, denominasies en agtergronde, maar die eenheid was duidelik sigbaar. Prys die Here vir elke mens wat herinner kon word dat daar 'n Lewende God is met 'n Seun, Jesus Christus.
Ann dien al vir jare die Here en is 'n groot inspirasie vir ons by Straatwerk. Sy het met die Dangerous Women geleentheid 'n sertifikaat aan Straatwerk oorhandig met die volgende woorde: